**ZAPISNIK**

s 10. sjednice Upravnog vijeća Dvora Trakošćan održane 28.07.2022. u Upravi Dvora Trakošćan s početkom u 10,30 sati.

Prisutni: dr.sc. Vesna Pascuttini Juraga, predsjednica

Ivan Mravlinčić, zamjenik predsjednice

Ljerka Šimunić, član

Nedeljka Vodolšak, član

Andreja Srednoselec, član

Adam Pintarić, ravnatelj

Sjednicu je otvorila predsjednica Upravnog vijeća dr.sc. Vesna Pascuttini Juraga i predložila sljedeći

**DNEVNI RED:**

|  |  |
| --- | --- |
| 1. | Usvajanje Zapisnika s 9. sjednice Upravnog vijeća od 06.06.2022. godine |
| 2. | Donošenje Odluke o usvajanju Programa rada i razvitka Dvora Trakošćan za 2023. godinu |
| 3. | Donošenje Odluke o rasporedu korištenja vlastitih prihoda Dvora Trakošćan u 2023. godini |
| 4. | Donošenje Odluke o usvajanju Plana programskih aktivnosti s financijskim planom prihoda i rashoda Dvora Trakošćan za 2023. godinu |
| 5. | Donošenje Odluke o usvajanju Detaljnih opisa programa i  troškovnika za planirane programe iz Plana programskih  aktivnosti Dvora Trakošćan za 2023. godinu |
| 6. | Informacija- problematika otkupa stana-kuće od strane Županić Stjepana |
| 7. | Ostala pitanja |

Dnevni red je jednoglasno usvojen.

**Ad 1.) Usvajanje Zapisnika s 9. sjednice Upravnog vijeća od 06.06.2022. godine**

Predsjednica je zamolila članove Upravnog vijeća da na temelju uvida u zapisnik s prošle sjednice glasuju o prihvaćanju navedenog zapisnika.

**Zaključak: Upravno vijeće jednoglasno usvaja Zapisnik s 9. sjednice Upravnog vijeća**

**od 06.06.2022. godine.**

**Ad 2.) Donošenje Odluke o usvajanju Programa rada i razvitka Dvora Trakošćan za**

**2023. godinu**

Ivan Mravlinčić je članovima Upravnog vijeća detaljno izložio Program rada i razvitka Dvora Trakošćan za 2023. godinu.

Redovna muzejska djelatnost obrazložena je po pojedinim stavkama: skupljanje građe, zaštita, dokumentacija, knjižnica, stručni rad, izložbena djelatnost, izdavačka djelatnost, edukativna djelatnost, odnosi s javnošću, marketinška djelatnost, ukupan broj posjetitelja, ostale aktivnosti.

Dvor Trakošćan uz redovne i prateće organizacijske te administrativno-financijske poslove ima u planu daljnje unaprjeđenje muzejske djelatnosti kao i nastavak očuvanja, obnove, proučavanja i održivo gospodarsko korištenje kulturne i prirodne baštine. Programske aktivnosti planirane za 2023. godinu obuhvaćaju investicijsku potporu, muzejsku djelatnost i nepokretna kulturna dobra.

Ljerka Šimunić program ocjenjuje kao preopćenit. Smatra da bi se pojedine aktivnosti trebale preciznije navesti i razraditi, poput zamjene slika u stalnom postavu (navesti koje slike se mijenjaju te razlog izmjene) te izdavanja kataloga izložbi (navesti tip izložbe- likovne izložbe suvremenih hrvatskih umjetnika).

Dr.sc. Vesna Pascuttini Juraga napominje da uređaj PROsystem sustava – HS 27 koji se namjerava ugraditi u prizemnu građevinu kako bi se riješio problem kapilarne vlage zahtjeva stalno praćenje i servisiranje.

**Zaključak: Upravno vijeće na prijedlog ravnatelja jednoglasno donosi Odluku o**

**usvajanju Programa rada i razvitka Dvora Trakošćan za 2023. godinu.**

**Ad 3.) Donošenje Odluke o rasporedu korištenja vlastitih prihoda Dvora Trakošćan u**

**2023. godini**

Temeljem članka 4. i članka 6. Pravilnika o načinu korištenja vlastitih prihoda ostvarenih od obavljanja osnovne i ostale djelatnosti ustanova u kulturi (NN 54/19), Upravno vijeće Dvora Trakošćan donosi Odluku o rasporedu korištenja vlastitih prihoda Dvora Trakošćan u 2023. godini sa sljedećim sadržajem:

„Članak 1.

Procjenjuje se da će u toku 2023. godine biti realizirano ukupno vlastitih prihoda:

* od obavljanja osnovne djelatnosti Ustanove 1.600.000,00 kn
* od iznajmljivanja prostora i opreme 400.000,00 kn
* od donosa iz 2022. 2.254.234,92 kn

\_\_\_\_\_\_\_\_\_\_\_\_\_\_\_\_

Ukupno: 4.254.234,92 kn

Članak 2.

Planirana sredstva sukladno ovoj Odluci koristit će se:

1. Za realizaciju programa i aktivnosti temeljem kojih su vlastiti prihodi ostvareni u iznosu od 2.000.000,00 kn.
2. Za materijalne rashode redovitog poslovanja ustanove te rashode za nabavu i održavanje nefinancijske imovine u iznosu od 1.200.000,00 kn.
3. Za stručno usavršavanje radnika u iznosu od 50.000,00 kn.
4. Za promotivne aktivnosti, organizaciju stručnih skupova i radionica te nakladničku djelatnost u iznosu od 50.000,00 kn.
5. Za isplatu dodataka na redovne plaće ili kao dodatak za uspješnost u radu u iznosu od 150.000,00 kn.
6. Za odnos sredstava u 2024. godinu u iznosu od 804.234,92 kn.

Članak 3.

Isplata dodataka na redovne plaće ili kao dodatak za uspješnost u radu moguća je samo ako će u bilanci poslovanja s danom 31. prosinca biti iskazan višak prihoda.“

**Zaključak: Upravno vijeće na prijedlog ravnatelja jednoglasno donosi Odluku o**

**rasporedu korištenja vlastitih prihoda Dvora Trakošćan u 2023. godini.**

**Ad 4.) Donošenje Odluke o usvajanju Plana programskih aktivnosti s financijskim**

**planom prihoda i rashoda Dvora Trakošćan za 2023. godinu**

Ravnatelj je članove Upravnog vijeća upoznao s Planom programskih aktivnosti s financijskim planom prihoda i rashoda Dvora Trakošćan za 2023. godinu:

|  |  |  |  |
| --- | --- | --- | --- |
| **Programska djelatnost**  **2023.** | **Rashodi**  **ukupno** | **Ministarstvo kulture i medija** | **Vlastita sredstva** |
|  | 5.199.144,50 | 3.199.144,50 | 2.000.000,00 |

**Zaključak: Upravno vijeće na prijedlog ravnatelja jednoglasno donosi Odluku o**

**usvajanju Plana programskih aktivnosti s financijskim planom prihoda i**

**rashoda Dvora Trakošćan za 2023. godinu.**

**Ad 5.) Donošenje Odluke o usvajanju Detaljnih opisa programa i troškovnika za**

**planirane programe iz Plana programskih aktivnosti Dvora Trakošćan za 2023.**

**godinu**

Ravnatelj je članove Upravnog vijeća upoznao s Detaljnim opisima programa i troškovnicima za svaki planirani program iz Plana programskih aktivnosti za 2023. godinu:

|  |  |  |  |
| --- | --- | --- | --- |
| **Naziv programa** | **Plan prihoda i rashoda** | **Ministarstvo kulture i medija** | **Vlastita sredstva** |
|  | | | |
| *1. Investicijska potpora*  1.1. Uređenje kulturnog dobra | 4.632.832,75 | 2.749.152,75 | 1.883.680,00 |
| *2. Muzejska djelatnost*  2.1. Restauriranje slika | 64.700,00 | 48.700,00 | 16.000,00 |
| *2. Muzejska djelatnost*  2.2. 3D virtualna i proširena stvarnost  u stalnom postavu Dvora Trakošćan | 372.012,50 | 297.612,50 | 74.400,00 |
| *3. Nepokretna kulturna dobra*  3.1. Saniranje kapilarne vlage u  prizemnoj građevini | 129.599,25 | 103.679,25 | 25.920,00 |
|  | | | |
| **UKUPNO**  **PROGRAMSKA DJELATNOST:** | **5.199.144,50** | **3.199.144,50** | **2.000.000,00** |

**Zaključak: Upravno vijeće na prijedlog ravnatelja jednoglasno donosi Odluku o**

**usvajanju Detaljnih opisa programa i troškovnika za planirane programe iz**

**Plana programskih aktivnosti Dvora Trakošćan za 2023. godinu.**

**Ad 6.) Informacija- problematika otkupa stana-kuće od strane Županić Stjepana**

Ravnatelj je članove Upravnog vijeća obavijestio da je Ministarstvo kulture i medija 10. lipnja 2022. godine Dvoru Trakošćan uputilo naputak vezan uz problematiku otkupa stana-kuće od strane Županić Stjepana. Županijskom državnom odvjetništvu u Varaždinu potrebno je dostaviti na mišljenje prijedlog Ugovora o prodaju nekretnine zajedno s dokumentacijom.

**Zaključak: Upravno vijeće na prijedlog ravnatelja jednoglasno donosi Odluku o**

**dostavljanju na mišljenje prijedloga Ugovora o prodaji nekretnine**

**Županijskom državnom odvjetništvu u Varaždinu.**

**Ad 7.) Ostala pitanja**

Ravnatelj je članove Upravnog vijeća obavijestio da se izrada projekta za uspinjaču nalazi u završnoj fazi. Dr.sc. Vesna Pascuttini Juraga napominje da je potrebno e-mailom zatražiti potvrdu načina rješenja gornje stanice uspinjače u „natur betonu“ od strane glavnog konzervatora g. Davora Trupkovića.

Zaključak: Ravnatelj je članovima Upravnog vijeća dao informaciju o projektu izrade projektne

dokumentacije za uspinjaču.

Sjednica je završila s radom u 11.45 sati.

Broj: 14/4-1-1.5/4-2022/2

U Trakošćanu, 28.09.2022.

Zapisničar: Predsjednica Upravnog vijeća:

Andreja Srednoselec dr.sc. Vesna Pascuttini Juraga

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_